**Per Joel Lundqvist** (s. 2. maaliskuuta 1982 Åre, Ruotsi) on ruotsalainen uransa lopettanut jääkiekkoilija, joka oli pelipaikaltaan keskushyökkääjä. Hän edusti aina pelatessaan Ruotsissa pääsarjatasolla Frölunda HC:ta ja toimi vuodet 2009-2023 joukkueensa kapteenina.

Ura
---

### Seuraura

Lundqvistin kasvattajaseura on Järpens IF ja hän edusti juniorina myös Rögle BK:ta sekä silloista Västra Frölunda HC:tä. Ensimmäiset ottelunsa aikuisten tasolla hän pelasi kaudella 2000–2001, jolla edusti Allsvenskanin Mölndalia ja Elitserienin (vuodesta 2013 nimeltään SHL) Frölundaa, ja seuraavat viisi kautta, kaudesta 2001–2002 kauteen 2005–2006, hän pelasi vakituisesti Elitserienissä. Pisteiden valossa parhaalla Elitserien-kaudellaan, 2002–2003, hän teki 50:ssä runkosarjaottelussa 37 tehopistettä, 17 maalia ja 20 syöttöpistettä, ja oli joukkueensa toiseksi paras pistemies sekä maalintekijä Niklas Anderssonin jälkeen.

Lundqvist on ollut voittamassa jääkiekon Ruotsin-mestaruutta kahdesti, vuosina 2003 ja 2005. Pudotuspeleissä 2003 hän teki yhdeksän tehopistettä, kuusi maalia ja kolme syöttöpistettä, 16:ssa ottelussa, ollen Frölundan toiseksi paras maalintekijä Tomi Kallion jälkeen, ja pudotuspeleissä 2005 seitsemän tehopistettä, kaksi maalia ja viisi syöttöpistettä, 13:ssa ottelussa.

Dallas Stars varasi Lundqvistin numerolla 68 NHL:n varaustilaisuuden 2000 kolmannella kierroksella. Hän aloitti NHL:ssä vuonna 2006 ja pelasi tulokaskaudellaan 2006–2007 36 runkosarjaottelua, joissa teki kuusi tehopistettä, kolme maalia ja kolme syöttöpistettä, sekä seitsemän pudotuspeliottelua, joissa teki kaksi maalia. Kaudella 2007–2008 hän pelasi 55 NHL:n runkosarjaottelua, joissa teki 14 tehopistettä, kolme maalia ja 11 syöttöpistettä, ja 18 pudotuspeliottelua, joissa teki seitsemän tehopistettä, kaksi maalia ja viisi syöttöpistettä. Kaudella 2008–2009, jolla oli puolet kaudesta sivussa loukkaantumisten vuoksi, hän pelasi 43 runkosarjaottelua, joissa teki kuusi tehopistettä, maalin ja viisi syöttöpistettä. Hän pelasi Pohjois-Amerikan-vuosinaan Dallas Starsin lisäksi AHL:n Iowa Starsissa.

Vuonna 2009 Lundqvist palasi Frölunda HC:hen. Hän teki seuran kanssa kuusivuotisen sopimuksen.

### Maajoukkueura

Lundqvist on edustanut Ruotsin maajoukkuetta Pyeongchangin olympiakisoissa 2018 sekä jääkiekon maailmanmestaruuskilpailuissa kuudesti; vuosina 2006, 2009, 2012, 2013, 2014 ja 2017. Ruotsi on voittanut näinä vuosina kolmesti MM-kultaa, 2006, 2013, 2017 ja kahdesti MM-pronssia, 2009 ja 2014. MM-kilpailuissa 2006 hän pelasi kahdeksassa ottelussa tehden yhden maalin, MM-kilpailuissa 2009 yhdessä ottelussa jääden tehopisteittä, MM-kilpailuissa 2012 kolmessa ottelussa tehden kaksi tehopistettä, maalin ja syöttöpisteen, ja MM-kilpailuissa 2013 kymmenessä ottelussa tehden kolme syöttöpistettä. Hän joutui jättämään MM-kilpailut kesken loukkaantumisen vuoksi sekä vuonna 2009 että vuonna 2012. Lundqvist on edustanut maataan myös jääkiekon alle 18-vuotiaiden maailmanmestaruuskilpailuissa vuonna 2000 ja jääkiekon nuorten maailmanmestaruuskilpailuissa vuonna 2002.

Perhe
-----

Lundqvist on naimisissa ja hänellä on vaimonsa Amandan kanssa kaksi lasta, vuonna 2008 syntynyt tytär ja vuonna 2011 syntynyt poika. Jääkiekkomaalivahti Henrik Lundqvist on Joel Lundqvistin identtinen kaksoisveli.

Tilastoja
---------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1999–2000 | Frölunda HC | SuperElit | 25 | 7 | 12 | 19 | 2 | 6 | 2 | 3 | 5 | 2 |  |  |  |  |  |  | U18 | 6 | 3 | 1 | 4 | 2 |
| 2000–2001 | Frölunda HC | SuperElit | 9 | 4 | 10 | 14 | 12 | – | – | – | – | – |
|  | Frölunda HC | Elitserien | 9 | 0 | 0 | 0 | 0 | – | – | – | – | – |
|  | Mölndal Hockey | Allsvenskan | 6 | 5 | 1 | 6 | 0 | – | – | – | – | – |
| 2001–2002 | Frölunda HC | SuperElit | – | – | – | – | – | 1 | 0 | 0 | 0 | 0 |  |  |  |  |  |  | JMM | 7 | 1 | 1 | 2 | 6 |
|  | Frölunda HC | Elitserien | 46 | 12 | 14 | 26 | 28 | 10 | 1 | 3 | 4 | 8 |
| 2002–2003 | Frölunda HC | Elitserien | 50 | 17 | 20 | 37 | 113 | 16 | 6 | 3 | 9 | 12 | Le Mat-pokalen |
| 2003–2004 | Frölunda HC | Elitserien | 49 | 9 | 14 | 23 | 48 | 10 | 2 | 2 | 4 | 8 |
| 2004–2005 | Frölunda HC | Elitserien | 50 | 7 | 12 | 19 | 38 | 13 | 2 | 5 | 7 | 57 | Le Mat-pokalen |
| 2005–2006 | Frölunda HC | Elitserien | 49 | 11 | 21 | 32 | 87 | 17 | 3 | 4 | 7 | 34 |  |  |  |  |  |  | MM | 8 | 1 | 0 | 1 | 4 |
| 2006–2007 | Dallas Stars | NHL | 36 | 3 | 3 | 6 | 14 | 7 | 2 | 0 | 2 | 6 |
|  | Iowa Stars | AHL | 40 | 16 | 22 | 38 | 30 | 9 | 6 | 4 | 10 | 10 |
| 2007–2008 | Dallas Stars | NHL | 55 | 3 | 11 | 14 | 22 | 18 | 2 | 5 | 7 | 8 |
|  | Iowa Stars | AHL | 8 | 2 | 4 | 6 | 2 | – | – | – | – | – |
| 2008–2009 | Dallas Stars | NHL | 43 | 1 | 5 | 6 | 20 | – | – | – | – | – |  |  |  |  |  |  | MM | 1 | 0 | 0 | 0 | 0 |
| 2009–2010 | Frölunda HC | Elitserien | 49 | 11 | 20 | 31 | 34 | 1 | 0 | 0 | 0 | 0 |
| 2010–2011 | Frölunda HC | Elitserien | 31 | 9 | 8 | 17 | 22 | – | – | – | – | – |
| 2011–2012 | Frölunda HC | Elitserien | 48 | 11 | 19 | 30 | 63 | 6 | 0 | 2 | 2 | 4 |  |  |  |  |  |  | MM | 3 | 1 | 1 | 2 | 2 |
| 2012–2013 | Frölunda HC | Elitserien | 55 | 12 | 22 | 34 | 57 | 6 | 3 | 2 | 5 | 6 |  |  |  |  |  |  | MM | 10 | 0 | 3 | 3 | 6 |
| 2013–2014 | Frölunda HC | SHL | 46 | 3 | 14 | 17 | 59 | 7 | 1 | 2 | 3 | 4 |  |  |  |  |  |  | MM | 10 | 1 | 0 | 1 | 4 |
| 2014–2015 | Frölunda HC | SHL | 55 | 5 | 17 | 22 | 18 | 13 | 3 | 2 | 5 | 4 |  |  |  |  |  |  | MM | 8 | 2 | 1 | 3 | 0 |
| 2015–2016 | Frölunda HC | SHL | 45 | 19 | 19 | 38 | 22 | 14 | 2 | 6 | 8 | 4 | Le Mat-pokalen |
| 2016–2017 | Frölunda HC | SHL | 51 | 9 | 17 | 26 | 24 | 14 | 2 | 10 | 12 | 6 |  |  |  |  |  |  | MM | 10 | 1 | 1 | 2 | 4 |
| 2017–2018 | Frölunda HC | SHL | 43 | 4 | 16 | 20 | 49 | 6 | 1 | 0 | 1 | 4 |  |  |  |  |  |  | OK | 4 | 0 | 0 | 0 | 6 |
| 2018–2019 | Frölunda HC | SHL | 51 | 13 | 18 | 31 | 26 | 16 | 6 | 7 | 13 | 35 | Le Mat-pokalen |
| 2019–2020 | Frölunda HC | SHL | 46 | 17 | 14 | 31 | 39 | – | – | – | – | – |
| 2020–2021 | Frölunda HC | SHL | 39 | 10 | 13 | 23 | 45 | 4 | 0 | 0 | 0 | 4 |
| 2021–2022 | Frölunda HC | SHL | 52 | 9 | 16 | 25 | 28 | 9 | 1 | 1 | 2 | 2 |
| 2022–2023 | Frölunda HC | SHL | 51 | 11 | 18 | 29 | 14 | 12 | 1 | 2 | 3 | 27 |
| 20 kautta | yhteensä | Elitserien/SHL | 915 | 199 | 312 | 511 | 814 | 174 | 34 | 51 | 85 | 217 |
| 3 kautta | yhteensä | NHL | 134 | 7 | 19 | 26 | 56 | 25 | 4 | 5 | 9 | 14 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Joel Lundqvist**.
1. 1 2 3 4  Joel Lundqvist *Elite Prospects*. Everysport Media Group AB.  (englanniksi)
2. 1 2  2002–03 Vastra Frolunda HC roster and statistics *hockeydb.com*. Viitattu 20.5.2012. (englanniksi)
3. 1 2 3  Cederfeldt, Thomas: Joel Lundqvist: "Det gäller att tajta till det" *GP.se*.  3.5.2009. Viitattu 20.5.2012. (ruotsiksi)
4. ↑  2004–05 Vastra Frolunda HC [SEL] *hockeydb.com*. Viitattu 20.5.2012. (englanniksi)
5. ↑  Joel Lundqvist TSN.ca-sivustolla *tsn.ca*. Viitattu 20.5.2012. (englanniksi)
6. ↑  Lundqvist klar för sex år *Hockeysverige.se*.  23.7.2009. Viitattu 20.5.2012. (ruotsiksi)
7. ↑  Jansson, Tobias: "Det känns för jävligt" *GP.se*.  8.5.2012. Viitattu 20.5.2012. (ruotsiksi)
8. ↑  Nyström, Magnus: Magnus Nyström: Jag ger mig – jag hade fel *Expressen.se*.  4.11.2011. Viitattu 20.5.2012. (ruotsiksi)
9. ↑  Joel Lundqvist Legends of Hockey -sivustolla (englanniksi)

Aiheesta muualla
----------------

* Joel Lundqvist The Internet Hockey Databasessa (englanniksi)